Diari Oficial de la Generalitat Valenciana


Sumari del DOGV 8275, del 17-04-2018 (2018/3716)

RESOLUCIÓ de 12 d'abril de 2018, de la Conselleria d'Educació, Investigació, Cultura i Esport, de concessió d'una subvenció per a museus i col·leccions museogràfiques permanents reconegudes i béns mobles de la Comunitat Valenciana a l'Ajuntament de Banyeres de Mariola.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8275

Data del DOGV
:   17-04-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/3716


Data del document
:   12-04-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * Banyeres de Mariola
    * museu
    * ajuda pública

RESOLUCIÓ de 12 d'abril de 2018, de la Conselleria d'Educació, Investigació, Cultura i Esport, de concessió d'una subvenció per a museus i col·leccions museogràfiques permanents reconegudes i béns mobles de la Comunitat Valenciana a l'Ajuntament de Banyeres de Mariola. [2018/3716]  
Per Ordre 28/2017, de 6 de juliol, de la Conselleria d'Educació, Investigació, Cultura i Esport, per la qual s'estableixen les bases reguladores de la concessió de subvencions per a museus i col·leccions museogràfiques permanents reconegudes i béns mobles de la Comunitat Valenciana (DOGV 8081, 11.07.2017).  
Per Resolució de 31 d'agost de 2017, de la Conselleria d'Educació, Investigació, Cultura i Esport (DOGV 8123, 08.09.2017), es convoquen per al 2017 les subvencions per a la dinamització de museus i col·leccions museogràfiques permanents reconegudes de la Comunitat Valenciana.  
El 22 de setembre de 2017, l'Ajuntament de Banyeres de Mariola va presentar en temps i forma, a través d'ORVE, una sol·licitud de subvencions per al projecte de Remodelació de vitrines i panells, amb número de registre J50129410\_17\_0000795, acollint-se a la convocatòria per a museus i col·leccions museogràfiques permanents reconegudes i bens mobles de la Comunitat Valenciana, la qual no va ser atesa.  
  
Per Resolució de 7 de desembre de 2017, del conseller, es concedeixen subvencions destinades a museus i col·leccions museogràfiques permanents reconegudes i béns mobles de la Comunitat Valenciana (DOGV 8188, 12.12.2017).  
El 15 de desembre de 2017, l'Ajuntament de Banyeres de Mariola presenta recurs de reposició contra la Resolució de 7 de desembre de 2017, per no haver sigut tinguda en compte la seua sol·licitud, recurs que resulta estimat per resolució del conseller d'Educació, Investigació, Cultura i Esport de data 17 de gener de 2018, indicant-se en aquest que en cas de resultar beneficiada per la subvenció, li serà abonada amb càrrec a 2018.  
Consta acreditat que hi ha consignació pressupostària suficient en l'aplicació 09.99.57.634.81.0, línia S7885000 de la Llei de pressupostos de la Generalitat per a l'exercici 2018, per a la dinamització de museus i col·leccions museogràfiques permanents reconegudes de la Comunitat Valenciana.  
Reunida la comissió d'avaluació i valoració prevista en l'article 7 de l'Ordre 28/2017, de 6 de juliol, de la Conselleria d'Educació, Investigació, Cultura i Esport (DOGV 8081, 11.07.2017), per la qual s'estableixen les bases reguladores de la concessió de subvencions per a museus i col·leccions museogràfiques permanents reconegudes i béns mobles de la Comunitat Valenciana es procedeix a l'avaluació de la sol·licitud de conformitat amb els criteris, formes i prioritats previstos en l'esmentada ordre i en la convocatòria. Una vegada avaluada s'emet un informe en què es concreta el resultat de la valoració efectuada, d'acord amb l'article 164.f de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
Per tot això, a la vista de l'expedient, de l'informe de l'òrgan col·legiat en el qual es concreten els resultats de l'avaluació de les sol·licituds i de l'informe de l'òrgan instructor de data 16 de febrer 2018 es desprèn per la informació que es troba en el seu poder que l'entitat beneficiària compleix amb tots els requisits per a accedir a les subvencions i, en compliment d'allò que s'ha preceptuat en l'article 9 de l'Ordre 28/2017, en l'article 160.4.c de la Llei 1/2015, de 6 de febrer, d'hisenda pública, del sector públic instrumental i de subvencions, resolc:  
  
Primer  
Concedir a l'Ajuntament de Banyeres de Mariola la subvenció per al projecte de remodelació de vitrines i panells per l'import de 5.727,87 euros a càrrec de la línia de subvenció S4478000, capítol 7, del programa 454.10, ajudes per a museus i col·leccions museogràfiques permanents reconegudes i béns mobles de la Comunitat Valenciana, dels pressupostos de l'exercici 2018.  
Segon  
La publicació d'aquesta resolució tindrà els efectes de notificació, d'acord amb el que disposen els articles 40 i següents de la Llei 39/2015, d'1 d'octubre, del procediment administratiu comú de les administracions públiques, i s'inserirà la informació corresponent en la seu electrònica de la Generalitat Valenciana.  
  
Tercer  
L'entitat d'aquesta subvenció haurà de complir amb les obligacions establides en l'article 12 de l'Ordre 28/2017, de 6 de juliol.  
  
  
Quart  
L'incompliment de les obligacions i requisits que s'estableixen en l'ordre esmentada, així com en els supòsits de l'article 37 de la Llei 38/2003, de 17 de novembre, general de subvencions, podrà donar lloc a la pèrdua de la subvenció o minorar la seua quantia, amb reintegrament de les quantitats percebudes i l'exigència dels interessos de demora des del moment del pagament de la subvenció fins a la data en què s'acorde la procedència del reintegrament. De la mateixa manera, la no execució de l'activitat completa, segons el projecte aportat, donarà lloc a la pèrdua de la subvenció o a la minoració, si és el cas, en la part proporcional a l'activitat executada, segons informe del tècnic representant de l'Administració, amb audiència prèvia, en ambdós casos, de la persona interessada.  
  
Cinqué  
El pagament de les subvencions es realitzarà amb el justificant previ per la persona beneficiària de la realització de l'activitat subvencionada en els termes establits en la normativa reguladora de la subvenció, de conformitat amb l'article 15 de l'Ordre 28/2017, de 6 de juliol, i la Llei 1/2015, de 6 de febrer, d'hisenda pública, del sector públic instrumental i de subvencions. Amb caràcter previ al pagament de la subvenció, el beneficiari haurà de trobar-se al corrent en el compliment de les obligacions tributàries i davant de la Seguretat Social i aportar declaració responsable de no ser deutor per resolució de procediment de reintegrament de subvencions. Les entitats locals hauran d'acreditar estar al corrent en el compliment de l'obligació de rendir els seus comptes anuals davant de la Sindicatura de Comptes o la conselleria competent, de conformitat amb l'article 199 de la Llei 8/2010, de 23 de juny, de la Generalitat, de règim local de la Comunitat Valenciana.  
  
Sisé   
Contra aquesta resolució, que posa fi a la via administrativa, es podrà interposar potestativament, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, un recurs de reposició davant de l'òrgan que l'ha dictat, en el termini d'un mes a comptar des de l'endemà de la publicació. Igualment es podrà interposar directament un recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, a comptar des de l'endemà de la publicació, de conformitat amb el que preveu l'article 46 de la Llei 28/1998, de 13 de juliol, reguladora de la jurisdicció contenciosa administrativa.  
  
  
València, 12 d'abril de 2018. El conseller d'Educació, Investigació, Cultura i Esport: Vicent Marzà Ibáñez.